***1 db határozati javaslat***

**Magyarországi Romák Országos Önkormányzat Közgyűlésének**

**2026. március 6-án tartandó nyílt ülésére**

**ELŐTERJESZTÉS**

**Előterjesztő**: Bordás Géza

**Tárgy**: **Pénzügyi Bizottság beszámolója a vagyonnyilatkozat-tételi kötelezettség utólagos teljesítéséről**

**Iktatószám**: ……………………...…/2026.

**Mellékletek**: -

**Előterjesztést készítette**: Bordás Géza

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A nemzetiségek jogairól szóló 2011. évi CLXXIX. törvény (a továbbiakban: Njtv.) 103. § (1) bekezdés alapján a nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig a törvény 2. melléklet szerinti vagyonnyilatkozatot köteles tenni.

A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az e törvény melléklete szerinti vagyonnyilatkozatát.

Az Njtv. 103. § (2) bekezdése szerint a vagyonnyilatkozat tételének elmulasztása esetén – annak benyújtásáig – a képviselő nem gyakorolhatja képviselői jogait, és nem részesülhet tiszteletdíjban, természetbeni juttatásban, költségtérítésben. Amennyiben a képviselő kilencven napon belül nem tesz eleget vagyonnyilatkozat-tételi kötelezettségének, nemzetiségi önkormányzati képviselői megbízatása megszűnik.

A Magyarországi Romák Országos Önkormányzat Szervezeti és Működési Szabályzata (a továbbiakban: SZMSZ) 49. § (5) bekezdése szerint a Pénzügyi Bizottság feladata a vagyon-nyilatkozatok beérkezésének ellenőrzése.

Az SZMSZ 49. § (6) bekezdése alapján a Pénzügyi Bizottság nyilvántartja és ellenőrzi a képviselői vagyon-nyilatkozatokat, továbbá lefolytatja a vagyon-nyilatkozatokkal kapcsolatos eljárásokat.

A Közgyűlés 2026. január 30. napján tartott ülésén a Pénzügyi Bizottság első alkalommal már beszámolt arról, hogy a vagyonnyilatkozatokkal összefüggő feladatait részben elvégezte, miszerint 41 fő képviselő teljesítette a jogszabályban foglalt kötelezettségét a fentiekben jelölt nappal bezáróan.

Azonban néhány képviselő a vagyonnyilatkozat-tételi kötelezettségének a legutóbbi Közgyűlés napját követően tett eleget távollét okán, így jelen esetben a hiányzó képviselők nyilatkozataira vonatkozóan teszi meg a Pénzügyi Bizottság a beszámolóját.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta a **„Pénzügyi Bizottság beszámolója a vagyonnyilatkozat-tételi kötelezettség utólagos teljesítéséről”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése a Magyarországi Romák Országos Önkormányzat Pénzügyi Bizottságának a vagyonnyilatkozat-tételi kötelezettségek utólagos teljesítéséről szóló beszámolóját elfogadja, miszerint az előző Közgyűlés napján hiányzó képviselők pótlólagosan a vagyonnyilatkozat-tételi kötelezettségnek eleget tettek.
2. A Pénzügyi Bizottság az SZMSZ 49. § (5) bekezdése alapján a hiányzó képviselők által benyújtott vagyon-nyilatkozatok beérkezését ellenőrizte, továbbá a (6) bekezdés szerint a vagyon-nyilatkozatok ellenőrzését követően azokat nyilvántartásba vette.

**Határidő: 2026. 03. 06.**

**Végrehajtásért felelős: bizottsági elnök**

**Bordás Géza**

**elnök**