***1 db határozati javaslat***

**Magyarországi Romák Országos Önkormányzat Közgyűlésének**

**2026. március 6-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy:** **A 2026. évi országgyűlési képviselők általános választásán roma nemzetiségi listát állító Magyarországi Romák Országos Önkormányzatának kampánystratégiája**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

Magyarország Köztársasági Elnöke, Dr. Sulyok Tamás – alkotmányos felhatalmazásának megfelelően - határozatával 2026. április 12. napjára tűzte ki az országgyűlési képviselők 2026. évi általános választását.

A Köztársasági Elnök a választással összefüggésben kiadott közleményében rögzítette: „A szabad választások a képviseleti demokrácia alappillérét jelentik. A népszuverenitás kifejezésének kiemelkedő eseménye az országgyűlési választás, mely során minden választójoggal rendelkező magyar állampolgár szabad és felelős döntésével határozhatja meg Magyarország sorsát.”

A Magyarországi Romák Országos Önkormányzata Szervezeti és Működési Szabályzat (a továbbiakban: SZMSZ) 6. számú mellékletének 20.) pontja rendelkezik a kampánytevékenységről, a választási kampány szervezéséről, az elszámolásáról az alábbiak szerint.

„Amennyiben a Magyarországi Romák Országos Önkormányzata kampánytevékenységet folytat, az Elnök a Közgyűlés döntése szerint szervezi meg a választási kampányt. A hivatalvezető gondoskodik a kampánytevékenységhez nyújtott állami támogatás szabályszerű felhasználásáról, és annak elszámolásáról, továbbá a kampánytevékenységről és a kampánytevékenységhez nyújtott állami támogatás felhasználásáról szóló tájékoztató www.oronk.hu honlapon történő közzétételéről.”

A választási költségek normatíváiról, tételeiről, elszámolási és ellenőrzési rendjéről a 11/2025. (IX. 15.) IM rendelet tartalmazza az irányadó rendelkezéseket. Továbbá a 2026. április 12. napjára kitűzött országgyűlési képviselő-választás eljárási határidőinek és határnapjainak megállapításáról az 1/2026. (I. 13.) BM rendelet biztosítja a szabályokat.

A fentiek alapján a Közgyűlésnek szükséges a 2026. április 12. napjára kitűzött országgyűlési képviselő választáshoz kapcsolódóan – különös figyelemmel az SZMSZ 6. számú melléklet 20.) pontjában foglaltakra – a választási kampány szervezéséhez szükséges döntést meghozni, az ahhoz kapcsolódó választási tervet és a pénzfelhasználás szabályzatát elfogadni.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„A 2026. évi országgyűlési képviselők általános választásán roma nemzetiségi listát állító Magyarországi Romák Országos Önkormányzatának kampánystratégiája”** tárgyú előterjesztést és az alábbi határozatot hozza:

1. Magyarországi Romák Országos Önkormányzatának Közgyűlése elfogadja a 2026. évi országgyűlési képviselők általános választásán roma nemzetiségi listát állító Magyarországi Romák Országos Önkormányzatának kampánystratégiáját a melléklet szerinti tartalommal.
2. Magyarországi Romák Országos Önkormányzatának Közgyűlése felhatalmazza az Elnököt a választási kampány szervezésével összefüggő feladatok ellátására, a kapcsolódó jognyilatkozatok megtételére, azok szükségszerű módosítására.
3. Magyarországi Romák Országos Önkormányzatának Közgyűlése felhatalmazza a Hivatalvezetőt a kampánytevékenységhez nyújtott állami támogatás szabályszerű felhasználásáról, és annak elszámolásáról, továbbá a kampánytevékenységről és a kampánytevékenységhez nyújtott állami támogatás felhasználásáról szóló tájékoztató www.oronk.hu honlapon történő közzétételéről. Továbbá felhatalmazást ad a kapcsolódó jognyilatkozatok megtételére, azok szükségszerű módosítására.

**Határidő: 2026. 03. 06.**

**Végrehajtásért felelős: elnök**

**Aba-Horváth István**

**elnök**