***1 db határozati javaslat***

**Magyarországi Romák Országos Önkormányzat Közgyűlésének**

**2026. március 6-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Javaslat a Magyarországi Romák Országos Önkormányzat szakmai irányító szerv váltásával kapcsolatos döntés meghozatalára**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

Magyarországon – a nemzetiségek jogairól szóló 2011. évi CLXXIX. törvény alapján – 13 őshonos nemzetiséget ismernek el, ide tartozik a roma nemzetiség is.

A jelölt nemzetiségek - etnikai csoportok - kulturális autonómiával rendelkeznek, önálló önkormányzatot működtetnek, melyek révén kiemelt szerepet töltenek be kulturális identitás megőrzésében.

Az elismert 13 nemzetiségből 12 nemzetiség esetében szakmai irányító szervként a Miniszterelnökség jár el, kizárólag a roma nemzetiségnél tölt be irányító szervi feladatokat a Belügyminisztérium 2019. május 1. napjától.

A Magyarországi Romák Országos Önkormányzata az alakuló ülés napjától kezdődően jelentős mértékű örökölt hátránnyal kezdte meg a működését. Az elmúlt évben a gazdasági, pénzügyi, jogi akadályok leküzdése jellemezte az Önkormányzat munkáját, a múltbéli hiányosságok eredményes pótlása, a jogelőd önkormányzat által elkövetett hibák kijavítása, párhuzamosan a napi működés zökkenőmentes biztosítása mellett.

Az elmúlt időszakban a Belügyminisztérium – mint szakmai irányító szerv – a gyakorlatban erőteljesen megfeszített, emberfeletti tempót diktált a fentiekben nevesített hiányosságok és hibák leküzdése terén, sok esetben már-már irányító szerepkörén túlterjeszkedő magatartást tanúsítva. Több esetben indokolatlannak és túlzónak minősíthető adminisztrációs terhet rótt az Önkormányzatra és a Hivatalra beszámolók beadásával, 10 év elszámolásainak a lezárásával, melynek maradéktalan teljesítése megvalósult. Ezek a következők voltak:

- 2016-os Önkormányzat és média működési támogatás és elszámolásának lezárása, visszafizetési kötelezettség teljesítése.

- 2016-os Intézményi működési támogatás és elszámolásának lezárása, visszafizetési kötelezettség teljesítése.

- 2017-es Önkormányzat és média működési támogatás és elszámolásának lezárása, visszafizetési kötelezettség teljesítése.

- 2017-es Intézményi működési támogatás és elszámolásának lezárása, visszafizetési kötelezettség teljesítése.

- 2018-as Önkormányzat és média működési támogatás és elszámolásának lezárása, visszafizetési kötelezettség teljesítése.

- 2018-as Intézményi működési támogatás és elszámolásának lezárása, visszafizetési kötelezettség teljesítése.

- 2019-es Önkormányzat és média működési támogatás és elszámolásának lezárása, visszafizetési kötelezettség teljesítése.

- 2019-es Intézményi működési támogatás és elszámolásának lezárása, visszafizetési kötelezettség teljesítése.

- 2020-as Önkormányzat és média működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2020-as Intézményi működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2021-es Önkormányzat és média működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2021-es Intézményi működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2022-es Önkormányzat és média működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2022-es Intézményi működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2023-as Önkormányzat és média működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2023-as Intézményi működési támogatás és elszámolás hiánypótlásainak elkészítése és lezárása, visszafizetési kötelezettség teljesítése.

- 2024-es működési támogatás elszámolásának tételes elkészítése és lezárása.

- 2024-es egyedi támogatás elszámolásának elkészítése és lezárása.

- 2023-as energiakompenzáció támogatás elszámolásának elkészítése és lezárása.

- 2024-es energiakompenzáció támogatás elszámolásának elkészítése és lezárása.

- 2025-ös energiakompenzáció támogatás elszámolásának elkészítése.

- 2022-es Teleki József Általános Iskola és Szakképző Iskola felújítási támogatása elszámolásának a lezárása, visszafizetési kötelezettségek teljesítése.

- EFOP-3.11.1-17-2017-00002 számú projekt elszámolásának a lezárása, visszafizetési kötelezettségek teljesítése.

- EFOP-4.1.5-16-2017-00171 számú projekt elszámolásának a lezárása, visszafizetési kötelezettségek teljesítése.

- 2 iskola tételes átvételének lebonyolítása.

- 2023-as intézményi normatív támogatás elszámolása és visszafizetési kötelezettség teljesítése.

- 2024-es intézményi normatív támogatás elszámolása és visszafizetési kötelezettség teljesítése.

- 2025-ös intézményi normatív támogatás elszámolása és visszafizetési kötelezettség teljesítése.

- 2026-os normatív támogatás igénylése az iskolák finanszírozásának biztosításához.

- Adósságrendezés I. támogatói okirathoz kapcsolódó kifizetések lebonyolítása és tételes elszámolás

- Adósságrendezés II. támogatói okirathoz kapcsolódó kifizetések lebonyolítása és tételes elszámolás folyamatban.

- Záró Projekt Fenntartási Jelentés elkészítése (ZPFJ) a TÁMOP-3.4.1.A-11/1-2012-0007 azonosító pályázathoz.

- Záró Projekt Fenntartási Jelentés elkészítése (ZPFJ) a TÁMOP-3.3.8-12/2-2012-0047 azonosító pályázathoz.

- 2025-ös Önkormányzat és média működési támogatás tételes elszámolásának elkészítése folyamatban.

- 2025-as Intézményi működési támogatás tételes elszámolásának elkészítése folyamatban.

Közel egy évtized után olyan hibátlan teljesítésigazolásokat kaptunk, melyekre példa ez idáig nem volt. Tehát az eredményeinkre és teljesítéseinkre hivatkozva joggal elvárhattuk volna, hogy az alapvető kötelezettségeket felénk is teljesíti a Belügyminisztérium. Ez a költségvetési forrás, támogatás határidőben, azaz 2026. február 15. napjáig történő megküldése, melyre a mai napig nem került sor, még a támogatói okirat aláírása sem történt meg. Meg kívánom jegyezni, hogy határidőben, 2025. november 10. napjáig a támogatói kérelem beadásra került, melyet általunk nem ismert okokból nem fogadott be a Belügyminisztérium Gazdasági Helyettes Államtitkárság 2025 évben. 2026. évben is már többször módosításokra visszaküldték a kérelmünket egyes jogszabályok változása miatt - vagyis nem a mi hibánkból – elbírálása a mai napig nem történt meg, így a képviselői tiszteletdíjak kifizetése továbbra sem megoldott.

A költségvetési forrás, támogatás az országos önkormányzatunk működése szempontjából mind a gazdálkodás, mind a munkabérek törvényben meghatározott, határidőben történő kifizetése szempontjából is jelentős, hiszen jogszabálysértést követünk el tőlünk független okokból kifolyólag (adófolyószámlán lévő adó és járulék fizetési kötelezettség, vagy más számla nem teljesítésekor ügyleti és késedelmi kamat keletkezik, amit működési támogatásból nem lehet elszámolni). Nem beszélve arról, hogy a 12 nemzetiség határidőn belül megkapta a költségvetési támogatást 2026. február 03-án.

A Miniszterelnökség irányítása alatt működő 12 nemzetiség 2025. évi költségvetéshez, és a 2026. évi költségvetéshez is, törvényi szabályozás alapján megkapta a működési támogatás 20%-os emelését, csak az országos roma önkormányzatunk nem. A Belügyminisztérium arra hivatkozott, hogy költségvetési és egyéb tartozása volt a jogelőd országos roma önkormányzatnak, amíg ezt nem rendezzük, addig nem kaphatjuk meg az emelést. Ennek nincs jogszabályi alapja, mivel ilyen kikötés nem fogalmazódott meg az országos nemzetiségi önkormányzatok vonatkozásában. A többi önkormányzat alanyi jogon megkapta, ezzel szemben mi sem 2025. évben, sem a 2026. költségvetési évre nem kaptuk meg a költségvetési támogatás emelését.

A Belügyminisztérium felé kérelmeznünk kellett az emelés folyósítását, amit a Belügyminisztérium tájékoztatása alapján az Nemzetgazdasági Minisztérium elutasított. A támogatás emelésének kérdése nem kérelem, méltányolás és elbírálás kérdése, ez minden országos nemzetiségi önkormányzatot megillet, tehát bennünket is, és ez negatív diszkriminációnak minősül az országos roma önkormányzatra nézve.

Figyelemmel a fentiekben leírtakra, indokolt és kellően megalapozott annak kezdeményezése, hogy az országos roma nemzetiség – így a Magyarországi Romák Országos Önkormányzata – szakmai irányító szerve is a Miniszterelnökség legyen a zavartalan és békés működés, valamint a nemzetiségi közfeladat ellátása érdekében.

Jelen határozati javaslatban tehát a Miniszterelnökséghez – mint szakmai irányító szervhez – történő áthelyezés kezdeményezése kerül megfogalmazásra.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta az **„Javaslat a Magyarországi Romák Országos Önkormányzat szakmai irányító szerv váltásával kapcsolatos döntés meghozatalára”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése - a nemzetiségek jogairól szóló 2011. évi CLXXIX. törvényben biztosított jogkörében eljárva - kezdeményezi a Magyarországi Romák Országos Önkormányzata szakmai irányító szerv váltását, a Belügyminisztériumtól a Miniszterelnökséghez – mint szakmai irányító szervhez - történő áthelyezésével.
2. Magyarországi Romák Országos Önkormányzatának Közgyűlése felhatalmazza az Elnököt és a Hivatalvezetőt a szakmai irányító váltáshoz szükséges intézkedések megtételére, a kapcsolódó jognyilatkozatok megtételére, azok módosítására.

**Határidő: 2026. 03. 06.**

**Végrehajtásért felelős: elnök**

**Aba-Horváth István**

**elnök**