***1 db határozati javaslat***

**Magyarországi Romák Országos Önkormányzat Közgyűlésének**

**2026. március 6-án tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **A** **Magyarországi Romák Országos Önkormányzat elnökének, elnökhelyetteseinek, képviselőinek, bizottsága elnökének és tagjainak járó tiszteletdíj emelése**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A nemzetiségek jogairól szóló 2011. évi CLXXIX. törvény (a továbbiakban: Njtv.) 110. § (1) bekezdése alapján a tárgyév március 1-jétől a következő év február végéig terjedő időszakra az országos önkormányzat által az elnök részére megállapított illetmény összege nem lehet magasabb havonta a Központi Statisztikai Hivatal (a továbbiakban: KSH) által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset háromszorosának megfelelő összegnél, valamint az elnökhelyettes részére megállapított illetmény összege nem lehet magasabb havonta a KSH által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset 2,5-szeresénél.

A fentiekben jelölt szakasz (2) bekezdése szerint a tárgyév március 1-jétől a következő év február végéig terjedő időszakra az országos önkormányzat által megállapított tiszteletdíj összege nem lehet magasabb havonta:

a) az elnök esetében a KSH által közzétett, a tárgyévet megelőző évre vonatkozó nemzetgazdasági havi átlagos bruttó kereset 2-szeresénél,

b) az elnökhelyettes esetében a KSH által közzétett, a tárgyévet megelőző évre vonatkozó nemzetgazdasági havi átlagos bruttó kereset 1,5-szeresénél,

c) a bizottság elnöke esetében a KSH által közzétett, a tárgyévet megelőző évre vonatkozó nemzetgazdasági havi átlagos bruttó kereset 0,6-szorosánál,

d) a bizottság tagja esetében a KSH által közzétett, a tárgyévet megelőző évre vonatkozó nemzetgazdasági havi átlagos bruttó kereset 0,4-szeresénél,

e) a képviselő esetében a KSH által közzétett, a tárgyévet megelőző évre vonatkozó nemzetgazdasági havi átlagos bruttó kereset 0,3-szorosánál.

A fentiekben nevesített jogszabályi rendelkezések kapcsán fontos kiemelni, miszerint a tárgyévet megelőző évre vonatkozó nemzetgazdasági havi átlagos bruttó kereset az az alapösszeg, amelyhez viszonyítják az illetmény, illetve tiszteletdíjak összegét.

**A KSH által 2026. február 20. napján közzétettek szerint - jelentésből kitűnően - 2025 évre a nemzetgazdasági havi átlagos bruttó kereset 705.000.- Forint.**

Tekintettel arra, hogy az elnök nem – és egyik elnökhelyettes sem - főállású, ezért a tiszteletdíjak (és nem illetmény) megállapítására, illetve korlátaira az Njtv. 110. § (2) bekezdésének pontjaiban foglaltak az irányadóak.

A fentiekben jelölt jogszabályi rendelkezésekre figyelemmel 2026. március 1. napjától a tiszteletdíjak az alábbiak szerint alakulnak:

- az elnök részére megállapított tiszteletdíj összege nem lehet magasabb bruttó 1.420.000.- Ft összegnél,

- az elnökhelyettesek részére megállapított tiszteletdíj összege nem lehet magasabb bruttó 1.057.500.- Ft összegnél, de a közgyűlés az elnökhelyettesek részére bizottsági elnöknek járó tiszteletdíjat állapít meg, azaz 423.000.-Ft-ot.

- a bizottsági elnök részére megállapított tiszteletdíj összege nem lehet magasabb bruttó 423.000.- Ft összegnél,

- a bizottsági tagok részére megállapított tiszteletdíj összege nem lehet magasabb bruttó 282.000.- Ft összegnél,

- a képviselő részére megállapított tiszteletdíj összege nem lehet magasabb bruttó 211.500.- Ft összegnél.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„A** **Magyarországi Romák Országos Önkormányzat elnökének, elnökhelyetteseinek, képviselőinek, bizottsága elnökének és tagjainak járó tiszteletdíj emelése”** tárgyú előterjesztést és az alábbi határozatot hozza:

1. Magyarországi Romák Országos Önkormányzatának Közgyűlése elfogadja a Magyarországi Romák Országos Önkormányzat elnökének, elnökhelyetteseinek, képviselőinek, bizottsága elnökének és tagjainak járó tiszteletdíj emelését - a nemzetiségek jogairól szóló 2011. évi CLXXIX. törvény 110. § (2) bekezdésében foglaltakra figyelemmel - 2026. március elsejétől az alábbiak szerint:

1. az elnök részére megállapított tiszteletdíj összege bruttó 1.420.000.- Ft.
2. az elnökhelyettesek részére megállapított tiszteletdíj összege bruttó 423.000.-Ft.
3. a bizottsági elnök részére megállapított tiszteletdíj összege bruttó 423.000.- Ft.
4. a bizottsági tagok részére megállapított tiszteletdíj összege bruttó 282.000.- Ft.
5. a képviselő részére megállapított tiszteletdíj összege bruttó 211.500.- Ft.

2. Magyarországi Romák Országos Önkormányzatának Közgyűlése elfogadja a Magyarországi Romák Országos Önkormányzat elnökéneka2011. évi CLXXXIX. törvény Magyarország helyi önkormányzatairól **szóló tv.** 71. § alapján a tiszteletdíjának 15%-ában meghatározott összegű költségtérítésre jogosult.

3. Magyarországi Romák Országos Önkormányzatának Közgyűlése felhatalmazza az Elnököt és a Hivatalvezetőt a tiszteletdíj emeléssel összefüggő feladatok elvégzésére, a kapcsolódó jognyilatkozatok megtételére, azok szükségszerű módosítására.

**Határidő: 2026. 03. 06.**

**Végrehajtásért felelős: elnök**

**Aba-Horváth István**

**elnök**