***1 db határozati javaslat***

**Magyarországi Romák Országos Önkormányzata Közgyűlésének**

**2026. március 6-án tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Magyarországi Romák Országos Önkormányzat Szervezeti és Működési Szabályzatának módosítása**

**Iktatószám**: ……………………...…/2026.

**Mellékletek**: -

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzat (a továbbiakban: Önkormányzat) Közgyűlése 2025. december 3. napján tartott ülésen az 126/2025. (XIII. 3.) határozatával fogadta el az Önkormányzat Szervezeti és Működési Szabályzat (a továbbiakban: SZMSZ) legutóbbi alkalommal történő módosítását.

Szükséges a szabályzatok, valamint az önkormányzati működés alappillérének minősíthető SZMSZ folyamatos felülvizsgálata, valamint a mindennapi működés során fogalmazódnak meg - a magasabb szintű jogszabályban foglaltakkal összhangban, azok módosítása okán - javaslatok, továbbá technikai átvezetések, amelyek indokolttá teszik jelen esetben az SZMSZ módosítását az alábbiakban ismertetett részletezés szerint:

***1. SZMSZ III. Fejezet 1. pont 13. § helyébe az alábbi rendelkezés lép:***

**„13. §** A Közgyűlés szervei:

a) az elnök;

b) az elnökhelyettes;

***c) tanácsnok;***

***d) a Pénzügyi Bizottság;***

***e) Kulturális Bizottság;***

***f) Sport Bizottság;***

***g) Oktatási Bizottság;***

***h) a Magyarországi Romák Országos Önkormányzatának (régi neve: Országos Roma Önkormányzat) Hivatala (a továbbiakban: Hivatal).”***

***2. SZMSZ IV. Fejezet 1.3. pont 48. § (1) bekezdés helyébe az alábbi rendelkezés lép:***

***„48. § (1) A Közgyűlés a feladatainak hatékonyabb ellátása, a törvényesség és szakmaiság feltételeinek biztosítása érdekében a 13. § d)-g) pont szerinti bizottságot hozza létre.”***

***3. SZMSZ IV. Fejezet 1.3. pontja kiegészül az 1.3.2. és 1.3.3., valamint az 1.3.4. pontokkal az alábbiak szerint:***

***„1.3.2. Kulturális Bizottság***

***49/A. § (1) A Kulturális Bizottság joga és felelőssége döntés-előkészítő javaslatokat tenni minden olyan kérdésben, amely a roma nemzetiség kulturális életét érinti, a hagyományőrzést és a modern kultúra ápolása, valamint a közművelődés, könyvkiadás, sajtó, média területére vonatkozóan.***

***(2) A Bizottság figyelemmel kíséri és véleményezi a kulturális intézmények munkáját, rendezvényeit, amelyeken képviselteti a bizottságot, és hozzájárul a rendezvény sikeres lebonyolításához.***

***(3) Véleményezi és értékeli, valamint a Közgyűlés elé javaslatot készít a kulturális intézmény vonatkozásában azok programterveire és beszámolóik tekintetében, valamint a működésükkel, fenntartásukkal kapcsolatos minden döntés tekintetében.***

***(4) Az intézményvezetői pályázatok előzetes véleményezése, javaslat kidolgozása.***

***(5) Figyelemmel kíséri az intézmények pályázati lehetőségeit.***

***(6) Véleményezi az intézmények éves költségvetését és annak módosítását, valamint zárszámadását.***

***(7) A Közgyűlés az 1)-4) bekezdésében foglaltak tekintetében a Bizottság véleményének ismeretében hozhat döntést.***

***(8) A Kulturális Bizottság tagjainak száma: 5 fő.***

***1.3.3. Sport Bizottság***

***49/B. § (1) A Sport Bizottság joga és felelőssége döntés-előkészítő javaslatokat tenni minden olyan kérdésben, amely a roma nemzetiség sport életét érinti.***

***(2) A Bizottság figyelemmel kíséri és véleményezi a sport intézmények munkáját, rendezvényeit, amelyeken képviselteti a bizottságot, és hozzájárul a rendezvény sikeres lebonyolításához.***

***(3) Véleményezi és értékeli, valamint a Közgyűlés elé javaslatot készít a sport intézmény vonatkozásában azok programterveire és beszámolóik tekintetében, valamint a működésükkel, fenntartásukkal kapcsolatos minden döntés tekintetében.***

***(4) Az intézményvezetői pályázatok előzetes véleményezése, javaslat kidolgozása.***

***(5) Figyelemmel kíséri az intézmények pályázati lehetőségeit.***

***(6) Véleményezi az intézmények éves költségvetését és annak módosítását, valamint zárszámadását.***

***(7) A Közgyűlés az 1)-4) bekezdésében foglaltak tekintetében a Bizottság véleményének ismeretében hozhat döntést.***

***(8) A Sport Bizottság tagjainak száma: 5 fő.***

***1.3.4. Oktatási Bizottság***

***49/C. § (1) Az Oktatási Bizottság a roma nemzetiségi nevelés és oktatás területét érintő kérdésekben jogosult véleményezni és a Közgyűlés elé javaslatokat előterjeszteni.***

***(2) Véleményezi a köznevelési intézmények SzMSz-ét, pedagógiai programját, munkatervét, házirendjét és a működésükkel kapcsolatos minden döntést.***

***(3) Az intézményvezetői pályázatok előzetes véleményezése, javaslat kidolgozása.***

***(4) Támogatja az önkormányzat fenntartásában működő köznevelési intézmények szakmai munkáját.***

***(5) Figyelemmel kíséri az intézmények pályázati lehetőségeit.***

***(6) Véleményezi az intézmények éves költségvetését és annak módosítását, valamint zárszámadását.***

***(7) A Közgyűlés az 1)-3) bekezdésében foglaltak tekintetében a Bizottság véleményének ismeretében hozhat döntést.***

***(8) Az Oktatási Bizottság tagjainak száma: 5 fő.”***

***4. SZMSZ VII. fejezet Záró rendelkezések 64. § (4) bekezdés kiegészül a 3. számú mellékletre vonatkozóan az alábbiak szerint:***

***„64. § (4)*** A Szabályzat mellékletei:

***3. számú melléklet képezi a Pénzügyi Bizottság, Kulturális Bizottság, Sport Bizottság, Oktatási Bizottság névsorát;”***

***5. SZMSZ 3. számú melléklete kiegészül a Kulturális Bizottság, Sport Bizottság, Oktatási Bizottság névsorával.***

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta a **„Magyarországi Romák Országos Önkormányzat Szervezeti és Működési Szabályzatának módosítása”** tárgyú előterjesztést és az alábbi határozatot hozza:

A Magyarországi Romák Országos Önkormányzatának Közgyűlése elfogadja a Magyarországi Romák Országos Önkormányzat Szervezeti és Működési Szabályzatának módosítását a melléklet szerinti tartalommal.

**Határidő: 2026. 03. 06.**

**Végrehajtásért felelős: elnök**

**Aba-Horváth István**

**elnök**